**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „BENDRAUJAME, ATRANDAME, SUSIPAŽĮSTAME, TOBULĖJAME” IR** **JO DALINIO** **FINANSAVIMO**

2020 m. birželio 11 d. Nr. 34-396

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“, atsižvelgdama į Naujosios Kirsnos jaunimo užimtumo centro 2020-06-04 prašymą „Dėl paramos“, Lazdijų rajono savivaldybės taryba n u s p r e n d ž i a:

1. Pritarti Naujosios Kirsnos jaunimo užimtumo centro projektui „Bendraujame, atrandame, susipažįstame, tobulėjame“ ir numatyti 2020 m. Lazdijų rajono savivaldybės biudžete ne daugiau kaip 347,74 Eur projekto tinkamų finansuoti išlaidų.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. (8 318) 51 244

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO PROJEKTUI „BENDRAUJAME, ATRANDAME, SUSIPAŽĮSTAME, TOBULĖJAME“ IR** **JO DALINIO** **FINANSAVIMO“**

**AIŠKINAMASIS RAŠTAS**

2020-06-09

Lazdijų rajono savivaldybės tarybos sprendimo projektas „Dėl pritarimo projektui „Bendraujame, atrandame, susipažįstame, tobulėjame“ ir jo dalinio finansavimo” parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“ ir atsižvelgiant į Naujosios Kirsnos jaunimo užimtumo centro 2020-06-04 prašymą „Dėl paramos“.

Šio sprendimo tikslas – pritarti Naujosios Kirsnos jaunimo užimtumo centro projektui „Bendraujame, atrandame, susipažįstame, tobulėjame“ ir numatyti 2020 m. Lazdijų rajono savivaldybės biudžete ne daugiau kaip 347,74 Eur projekto tinkamų finansuoti išlaidų.

Naujosios Kirsnos jaunimo užimtumo centras rengia projektą „Bendraujame, atrandame, susipažįstame, tobulėjame“ pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonę „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6.

Didžiausia galima paramos suma vietos projektui – 7000 Eur. Priemonė „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ skirta didinti socialinį, kultūrinį, sveikos gyvensenos ir aktyvaus poilsio potencialą. Stiprėjant žmonių kultūrinės, socialinės, aktyvios ir turiningos veiklos įgūdžiams, sukuriamos prielaidos aktyvesnei gyventojų socialinei pozicijai.

Priemone taip pat siekiama paskatinti kaimo jaunus žmones imtis bendrų iniciatyvų, skatinti jaunų žmonių socialinę, kultūrinę, turiningo laisvalaikio, pažintinę, švietėjišką veiklą, taip mažinant žalingų įpročių paplitimą ir didinant jaunų žmonių motyvaciją likti kaime.

Bendra projekto „Bendraujame, atrandame, susipažįstame, tobulėjame“ vertė – 6954,82 Eur (į šią sumą įskaitant PVM).

Naujosios Kirsnos jaunimo užimtumo centras prašo Lazdijų rajono savivaldybės prisidėti prie projekto įgyvendinimo ir skirti 347,74 Eur projekto veikloms finansuoti.

Jeigu būtų skirtas finansavimas šiam projektui, planuojama, kad 2020 metais Naujosios Kirsnos jaunimo užimtumo centras organizuos dviejų dienų kelionę „Jaunimas ir tradicinės šventės Lietuvoje“, išvyką maršrutu Trakai–Kernavė ,,Vytauto ir Totorių bei Karaimų palikimas Lietuvoje“, jaunimo išvyką „Kultūros sostinė. Ar mūsų miestai pritaikyti laisvalaikiui?“ bei šventę-sportines varžybas „Bendraujame, atrandame, susipažįstame, tobulėjame“.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė